|  |
| --- |
| **UREDBA****O BLIŽIM USLOVIMA I NAČINU OSTVARIVANJA PRAVA NA NOVČANA SREDSTVA ZA IZGRADNJU, UČEŠĆE U KUPOVINI, ODNOSNO KUPOVINU PORODIČNO-STAMBENE ZGRADE ILI STANA PO OSNOVU ROĐENJA DETETA***("Sl. glasnik RS", br. 18/2023)* |

**1. Predmet uredbe**

**Član 1**

Ovom uredbom propisuju se bliži uslovi i način ostvarivanja prava iz člana 25a Zakona o finansijskoj podršci porodici sa decom ("Službeni glasnik RS", br. 113/17, 50/18, 46/21 - US, 51/21 - US, 53/21- US, 66/21 i 130/21 - u daljem tekstu: Zakon), kriterijumi za određivanje visine novčanih sredstava, potrebna dokumentacija, način isplate i kontrola namenskog korišćenja novčanih sredstava i druga pitanja koja su od značaja za ostvarivanje prava.

U skladu sa članom 25b stav 1. Zakona, Vlada, za svaku budžetsku godinu, donosi posebnu odluku kojom utvrđuje iznos novčanih sredstava za ostvarivanje prava na novčana sredstva za izgradnju, učešće u kupovini, odnosno kupovinu porodično-stambene zgrade (u daljem tekstu: kuća) ili stana po osnovu rođenja deteta.

Pravo na novčana sredstva za izgradnju, učešće u kupovini, odnosno kupovinu kuće ili stana po osnovu rođenja deteta, saglasno Zakonu, može ostvariti majka za dete rođeno 1. januara 2022. godine i kasnije, a izuzetno, u slučaju smrti majke deteta, pravo može ostvariti i otac deteta.

**2. Bliži uslovi za ostvarivanje prava**

**Član 2**

Pravo iz člana 1. ove uredbe, saglasno Zakonu, može ostvariti majka novorođenog deteta pod uslovom da prvi put stiče u svojinu kuću ili stan na teritoriji Republike Srbije.

**Član 3**

Za izgradnju kuće koja je predmet ovog prava neophodno je da je zemljište na kojem je planirana izgradnja kuće vlasništvo podnosioca zahteva, upisano u katastar nepokretnosti bez tereta i da je za predmetnu nepokretnost izdata građevinska dozvola u skladu sa propisima kojima se uređuje planiranje i izgradnja.

**Član 4**

Kuća ili stan koji su predmet učešća u kupovini, odnosno kupovine moraju biti vlasništvo prodavca, odnosno prodavaca i upisani u katastar nepokretnosti, odnosno predbeleženi u katastru nepokretnosti, bez tereta.

Podnosilac zahteva za novčana sredstava za učešće u kupovini, odnosno kupovinu kuće ili stana, kao i njegov supružnik, odnosno vanbračni partner, ne može biti sa prodavcem, odnosno prodavcima nepokretnosti u krvnom srodstvu u pravoj liniji do bilo kog stepena, a u pobočnoj liniji zaključno sa drugim stepenom, kao ni u tazbinskom srodstvu zaključno sa prvim stepenom prave linije ili srodstvu zasnovanom usvojenjem.

Kuća ili stan koji su u izgradnji, a predmet su učešća u kupovini, odnosno kupovine moraju biti vlasništvo prodavca, odnosno prodavaca, odnosno predbeleženi u katastru nepokretnosti, bez tereta.

Pod teretom iz st. 1. i 3. ovog člana smatra se upis ili zabeležba u katastar nepokretnosti ili drugih stvarnih i obligacionih prava u skladu sa zakonom kojim se uređuje postupak upisa nepokretnosti u katastar nepokretnosti.

**3. Kriterijumi za određivanje visine sredstava**

**Član 5**

Pravo na novčana sredstva za izgradnju, učešće u kupovini, odnosno kupovinu kuće ili stana po osnovu rođenja deteta, do iznosa i u skladu sa merilima koji, saglasno članu 25b stav 1. Zakona, utvrđuje Vlada posebnom odlukom za svaku budžetsku godinu, može ostvariti podnosilac zahteva, i to:

1) za izgradnju kuće ili stana prema vrednosti radova na izgradnji kuće ili stana na osnovu tehničkog opisa sa popisom radova i predmerom i predračunom radova koji je overen od strane odgovornog projektanta;

2) za kupovinu kuće ili stana - prema vrednosti kupoprodajne cene utvrđene predugovorom o prodaji nepokretnosti, odnosno ugovorom o prodaji nepokretnosti;

3) za učešće u kupovini kuće ili stana putem stambenog kredita - prema vrednosti procenjene nepokretnosti na osnovu koje se odobrava kredit, odnosno kupoprodajne cene utvrđene predugovorom o prodaji nepokretnosti, odnosno ugovorom o prodaji nepokretnosti.

**4. Potrebna dokumentacija o dokazivanju ispunjenosti opštih uslova podnosioca zahteva za ostvarivanje prava**

**Član 6**

Pravo iz člana 1. ove uredbe ostvaruje se na osnovu podnetog zahteva.

Uz zahtev iz stava 1. ovog člana dostavljaju se u originalu ili overenoj fotokopiji, sledeći dokazi:

1) fotokopije, odnosno očitane lične karte podnosioca zahteva, supružnika, odnosno vanbračnog partnera;

2) uverenje o državljanstvu Republike Srbije (majke);

3) izvodi iz matične knjige rođenih za svu decu;

4) prijave prebivališta za decu o kojoj majka neposredno brine;

5) uverenje ministarstva nadležnog za unutrašnje poslove o kretanju prebivališta za podnosioca zahteva, supružnika, odnosno vanbračnog partnera do dana podnošenja zahteva;

6) dokaz o bračnoj ili vanbračnoj zajednici - izvod iz matične knjige venčanih ili izjava data pod punom materijalnom i krivičnom odgovornošću o postojanju vanbračne zajednice, overena kod javnog beležnika, odnosno nadležnog suda na području na kome nije imenovan javni beležnik (ne starija od mesec dana);

7) dokaz o statusu jednoroditeljske porodice u skladu sa članom 28. Zakona;

8) uverenje nadležnog organa starateljstva da majka neposredno brine o detetu za koje je podnela zahtev, da njena deca prethodnog reda rođenja nisu smeštena u ustanovu socijalne zaštite, hraniteljsku, starateljsku porodicu ili data na usvojenje i da nije potpuno lišena roditeljskog prava u odnosu na decu prethodnog reda rođenja;

9) saglasnost ministarstva nadležnog za finansijsku podršku porodici sa decom u slučaju iz člana 25a stav 5. Zakona;

10) uverenje nadležnog jednog ili više organa jedinice lokalne samouprave u kojoj je podnosilac zahteva imao registrovano prebivalište da se do dana podnošenja zahteva nije vodio kao obveznik poreza na imovinu fizičkih lica po osnovu vlasništva na stanu ili kući za stanovanje;

11) uverenje izdato od strane Republičkog geodetskog zavoda da podnosilac zahteva ne poseduje nepokretnosti (kuću ili stan) na teritoriji Republike Srbije;

12) uverenje izdato od strane Republičkog geodetskog zavoda da supružnik, odnosno vanbračni partner ne poseduje nepokretnosti (kuću ili stan) na teritoriji Republike Srbije;

13) dokazi da su ukupna primanja, propisana članom 5. Zakona, podnosioca zahteva i supružnika, odnosno vanbračnog partnera na mesečnom nivou, u tri meseca koja prethode mesecu u kome je podnet zahtev, niža od dve prosečne neto mesečne zarade zaposlenih u Republici Srbiji, prema poslednjem objavljenom podatku Republičkog zavoda za statistiku;

14) izjava podnosioca zahteva data pod punom materijalnom i krivičnom odgovornošću, da ona i njen supružnik, odnosno vanbračni partner, do dana podnošenja zahteva, nisu u postupku odobravanja novčanih sredstava za kupovinu, izgradnju ili adaptaciju nepokretnosti prema drugim zakonima i odlukama Vlade, Autonomne pokrajine Vojvodine ili jedinica lokalne samouprave, overena kod javnog beležnika, odnosno nadležnog suda na području na kome nije imenovan javni beležnik;

15) izjava podnosioca zahteva, data pod punom materijalnom i krivičnom odgovornošću, da nije otuđio stan ili kuću koji se nalaze na teritoriji Republike Srbije, overena kod javnog beležnika, odnosno nadležnog suda na području na kome nije imenovan javni beležnik;

16) izjava supružnika, odnosno vanbračnog partnera, data pod punom materijalnom i krivičnom odgovornošću, da nije otuđio stan ili kuću u zajedničkoj svojini sa podnosiocem zahteva stečenu po osnovu bračne tekovine ili zajednice života, koji se nalaze na teritoriji Republike Srbije, overena kod javnog beležnika, odnosno nadležnog suda na području na kome nije imenovan javni beležnik;

17) izjava podnosioca zahteva, data pod punom materijalnom i krivičnom odgovornošću, da on i supružnik, odnosno vanbračni partner, nije sa prodavcem, prodavcima nepokretnosti, odnosno sa pravnim licem ovlašćenim za izvođenje građevinskih radova u krvnom srodstvu u pravoj liniji do bilo kog stepena, a u pobočnoj liniji zaključno sa drugim stepenom, kao ni u tazbinskom srodstvu zaključno sa prvim stepenom prave linije ili srodstvu zasnovanom usvojenjem, overena kod javnog beležnika, odnosno nadležnog suda na području na kome nije imenovan javni beležnik;

18) izjava podnosioca zahteva, data pod punom materijalnom i krivičnom odgovornošću da je, ukoliko ostvari pravo na novčana sredstva, saglasan sa upisom zabeležbe zabrane otuđenja nepokretnosti u korist Republike Srbije, u periodu od pet godina od izgradnje, odnosno kupovine nepokretnosti koja je predmet izgradnje, odnosno kupovine, overena kod javnog beležnika, odnosno nadležnog suda na području na kome nije imenovan javni beležnik;

19) izjava podnosioca zahteva, data pod punom materijalnom i krivičnom odgovornošću da je, ukoliko ostvari pravo na novčana sredstva, saglasan sa upisom nepokretnosti ili srazmernog dela nepokretnosti koja se gradi ili kupuje novčanim sredstvima dodeljenim u skladu sa Zakonom i ovom uredbom, kao posebne imovine korisnika prava u katastru nepokretnosti, overena kod javnog beležnika, odnosno nadležnog suda na području na kome nije imenovan javni beležnik.

Izjave iz stava 2. tač. 14)-19) ovog člana mogu biti date u okviru jedne izjave, overene kod javnog beležnika, odnosno nadležnog suda na području na kome nije imenovan javni beležnik.

**5. Potrebna dokumentacija o dokazivanju ispunjenosti posebnih uslova podnosioca zahteva za ostvarivanje prava**

**Član 7**

Podnosilac zahteva za ostvarivanje prava na novčana sredstva za izgradnju kuće ili stana pored dokaza iz člana 6. ove uredbe podnosi i sledeće dokaze:

1) izvod lista nepokretnosti izdatog od strane Republičkog geodetskog zavoda da je zemljište na kojem se planira izgradnja kuće ili stana vlasništvo podnosioca zahteva, upisano u katastar nepokretnosti bez tereta;

2) projekat ili tehnički opis sa popisom radova i predmerom i predračunom radova, koji je overen od strane odgovornog projektanta;

3) građevinsku dozvolu izdatu u skladu sa zakonom kojim se uređuje planiranje i izgradnja za izgradnju kuće ili stana iz člana 3. ove uredbe i prijavu radova;

4) potpisan predugovor, odnosno ugovor sa pravnim licem ovlašćenim za izvođenje građevinskih radova kojim se definišu građevinski radovi, iznos predračuna i rok za izvođenje građevinskih radova, u smislu zakona kojim se uređuje planiranje i izgradnja;

5) fotokopiju kartice tekućeg računa.

**Član 8**

Podnosilac zahteva za ostvarivanje prava na novčana sredstva za kupovinu stana ili kuće pored dokaza iz člana 6. ove uredbe podnosi i sledeće dokaze:

1) predugovor, odnosno ugovor o prodaji kuće ili stana, solemnizovan kod javnog beležnika, odnosno nadležnog suda na području na kome nije imenovan javni beležnik;

2) dokaz da su kuća ili stan, koji su predmet kupovine, vlasništvo prodavca, odnosno prodavaca i upisani u katastar nepokretnosti, odnosno predbeleženi u katastru nepokretnosti bez tereta;

3) rešenje Republičkog geodetskog zavoda u kojem je izvršena predbeležba prava svojine na ime podnosioca zahteva, ukoliko se kao dokaz prilaže ugovor o kupoprodaji;

4) fotokopiju kartice tekućeg računa.

**Član 9**

Podnosilac zahteva za ostvarivanje prava na novčana sredstva za učešće u kupovini kuće ili stana putem stambenog kredita pored dokaza iz člana 6. ove uredbe podnosi i sledeće dokaze:

1) predugovor, odnosno ugovor o prodaji kuće ili stana, solemnizovan kod javnog beležnika, odnosno nadležnog suda na području na kome nije imenovan javni beležnik;

2) dokaz da su kuća ili stan, koji su predmet učešća u kupovini, vlasništvo prodavca, odnosno prodavaca i da su upisani u katastar nepokretnosti, odnosno da je stan koji je u izgradnji predbeležen u katastru nepokretnosti bez tereta;

3) dokaz o odobrenom kreditu, prema vrednosti procenjene nepokretnosti na osnovu koje se odobrava kredit, odnosno kupoprodajne cene utvrđene predugovorom o prodaji nepokretnosti, odnosno ugovorom o prodaji nepokretnosti;

4) rešenje Republičkog geodetskog zavoda u kojem je izvršena predbeležba prava svojine na ime podnosioca zahteva, ukoliko se kao dokaz prilaže ugovor o prodaji;

5) fotokopiju kartice tekućeg računa.

**Član 10**

Kada je majka strani državljanin, pored dokaza iz člana 6. ove uredbe o pravu se odlučuje i na osnovu:

1) uverenja o njenom državljanstvu;

2) dokaza da ima status stalno nastanjenog stranca ili prijavu boravišta na teritoriji Republike Srbije (fotokopija isprave kojom se dokazuje status stalno nastanjenog stranca, odnosno fotokopija pasoša);

3) dokaza o postojanju bračne, odnosno vanbračne zajednice sa ocem deteta - izvod iz matične knjige venčanih ili izjava data pod punom materijalnom i krivičnom odgovornošću o postojanju vanbračne zajednice, overena kod javnog beležnika, odnosno nadležnog suda na području na kome nije imenovan javni beležnik (ne starija od mesec dana);

4) uverenja organa starateljstva da neposredno brine o detetu za koje je podnela zahtev i uverenja nadležne službe iz zemlje čiji je državljanin da njena deca prethodnog reda rođenja nisu smeštena u ustanovu socijalne zaštite, hraniteljsku, starateljsku porodicu ili data na usvojenje i da nije lišena roditeljskog prava u odnosu na decu prethodnog reda rođenja.

Dokazi iz zemlje čiji je majka državljanin moraju biti u skladu sa pravilima utvrđenim za priznavanje stranih javnih isprava - prevedeni i overeni od strane sudskog tumača, odnosno overeni Haškim Apostilom ("APOSTILLE").

**Član 11**

Kada je otac deteta strani državljanin, pored dokaza iz člana 6. ove uredbe o pravu se odlučuje i na osnovu:

1) uverenja o njegovom državljanstvu;

2) dokaza da ima status stalno nastanjenog stranca ili prijavu boravišta na teritoriji Republike Srbije (fotokopija isprave kojom se dokazuje status stalno nastanjenog stranca, odnosno fotokopija pasoša);

3) dokaza o postojanju bračne, odnosno vanbračne zajednice sa majkom deteta - izvod iz matične knjige venčanih ili izjava data pod punom materijalnom i krivičnom odgovornošću o postojanju vanbračne zajednice, overena kod javnog beležnika, odnosno nadležnog suda na području na kome nije imenovan javni beležnik (ne starija od mesec dana).

**Član 12**

Otac deteta ostvaruje pravo iz člana 1. ove uredbe na osnovu podnetog zahteva za priznavanje prava, dokaza iz čl. 6. i 11. ove uredbe za majku deteta i sebe i izvoda iz matične knjige umrlih za majku.

**Član 13**

Zahtev za ostvarivanje prava majke iz člana 1. ove uredbe podnosi se na Obrascu NS majka stan - 1, koji je odštampan uz ovu uredbu i čini njen sastavni deo.

Zahtev za ostvarivanje prava oca iz člana 1. ove uredbe podnosi se na Obrascu NS otac stan - 2, koji je odštampan uz ovu uredbu i čini njen sastavni deo.

**6. Način podnošenja zahteva za ostvarivanje prava i odlučivanje o podnetom zahtevu za ostvarivanje prava**

**Član 14**

Zahtev za ostvarivanje prava iz člana 1. ove uredbe podnosi se preko nadležnog organa jedinice lokalne samouprave, u roku od godinu dana od dana rođenja deteta.

Podaci koji su potrebni za rešavanje zahteva, a nalaze se u dostupnim službenim evidencijama državnih organa, organa jedinica lokalne samouprave i imalaca javnih ovlašćenja, organi jedinica lokalne samouprave pribavljaju po službenoj dužnosti u skladu sa zakonom koji uređuje opšti upravni postupak.

Po prijemu zahteva iz stava 1. ovog člana nadležni organ jedinice lokalne samouprave odmah preduzima radnje radi pribavljanja podataka iz stava 2. ovog člana i po kompletiranju svakog pojedinačnog zahteva, isti zajedno sa dokazima iz čl. 6, 7, 8. i 9, a ukoliko je majka strani državljanin i dokaze iz čl. 10, 11. i 12. ove uredbe, bez odlaganja dostavlja Komisiji za dodelu novčanih sredstava za izgradnju, učešće u kupovini, odnosno kupovinu kuće ili stana po osnovu rođenja deteta (u daljem tekstu: Komisija) radi odlučivanja, a najkasnije u roku od 30 dana od dana prijema zahteva.

**Član 15**

Podnosilac zahteva dužan je da tokom trajanja postupka u najkraćem roku, Komisiji prijavi svaku promenu koja je od bitnog uticaja za ostvarivanje prava.

Organ koji odlučuje o pravu zadržava pravo da od podnosioca zahteva, prema potrebi, zatraži i dodatne dokaze.

**Član 16**

Komisija ispituje ispunjenost uslova za ostvarivanje prava na osnovu zahteva i dokumentacije iz člana 14. stav 3. ove uredbe.

Komisija donosi rešenje o odbijanju zahteva ako utvrdi da nisu ispunjeni uslovi za ostarivanje prava.

Komisija, najkasnije u roku od 30 dana od dana prijema urednog zahteva i dokumentacije iz stava 1. ovog člana, donosi rešenje o priznavanju prava ako utvrdi da su ispunjeni uslovi za dodelu novčanih sredstava za izgradnju, učešće u kupovini, odnosno kupovinu kuće ili stana po osnovu rođenja deteta.

Rešenje iz stava 3. ovog člana sadrži:

1) podatke o korisniku prava i vrsti prava (dodela novčanih sredstava za izgradnju, učešće u kupovini, odnosno kupovinu kuće ili stana);

2) iznos novčanih sredstava koja se dodeljuju podnosiocu zahteva u skladu sa odlukom Vlade za budžetsku godinu u kojoj je podnet zahtev, kao i broj računa na koji se vrši isplata novčanih sredstava;

3) obavezu korisnika prava da u ugovoru, odnosno aneksu ugovora o prodaji kuće, odnosno stana navede iznos odobrenih novčanih sredstava iz tačke 2) ovog stava i način isplate, odnosno prenosa na račun prodavca i da javnom beležniku, odnosno sudu na čijem području nije imenovan javni beležnik, dostavi rešenje Komisije;

4) obavezu upisa nepokretnosti ili srazmernog dela nepokretnosti koja se gradi ili kupuje novčanim sredstvima dodeljenim u skladu sa Zakonom i ovom uredbom, kao posebne imovine korisnika prava u katastru nepokretnosti;

5) obavezu upisa zabeležbe zabrane otuđenja nepokretnosti u korist Republike Srbije, u periodu od pet godina od izgradnje, odnosno kupovine nepokretnosti koja je predmet izgradnje odnosno kupovine;

6) obavezu i rok dostavljanja dokaza Komisiji da su dobijena novčana sredstva namenski iskorišćena, odnosno dokaz da su novčana sredstva sa računa podnosioca zahteva preneta na račun prodavca, odnosno prodavaca (izvod iz poslovne banke) da je nepokretnost pribavljena u imovinu podnosioca zahteva, upisana u katastar nepokretnosti na podnosioca zahteva i upis zabeležbe o zabrani otuđenja u periodu od pet godina.

Korisnik prava na novčana sredstva za izgradnju, učešće u kupovini, odnosno kupovinu kuće ili stana po osnovu rođenja deteta dužan je da se prilikom zaključenja i realizacije pravnih poslova u vezi sa novčanim sredstvima odobrenim u skladu sa ovom uredbom pridržava odredaba zakona kojim se uređuje sprečavanje pranja novca i finansiranje terorizma.

**7. Dokumentacija potrebna za isplatu novčanih sredstava i način isplate**

**Član 17**

Po prijemu rešenja o priznavanju prava, podnosilac zahteva je dužan da u roku od 60 dana Komisiji dostavi dokumentaciju potrebnu za isplatu novčanih sredstava.

Nakon prijema potrebne dokumentacije, vrši se isplata novčanih sredstava.

**8. Kontrola namenskog korišćenja i obaveze korisnika novčanih sredstava**

**Član 18**

Javni beležnik, odnosno sud na čijem području nije imenovan javni beležnik, dužan je da po službenoj dužnosti dostavi nadležnoj službi za katastar nepokretnosti ugovor o prodaji nepokretnosti i rešenje Komisije iz člana 16. stav 3. ove uredbe, radi upisa promene u katastar nepokretnosti.

Nadležna služba za katastar nepokretnosti, radi informisanja, dostavlja Komisiji rešenje o izvršenom upisu prava svojine na nepokretnosti u korist korisnika prava.

**Član 19**

Korisnik prava kome su dodeljena novčana sredstva za izgradnju, učešće u kupovini, odnosno kupovinu kuće ili stana po osnovu rođenja deteta, u skladu sa Zakonom i ovom uredbom, dužan je da dobijena novčana sredstva iskoristi isključivo za namenu za koju su mu ta novčana sredstva odobrena i o tome dostavi dokaz Komisiji.

U slučaju da ne postupi po odredbi stava 1. ovog člana, korisnik prava kome su dodeljena novčana sredstva dužan je da izvrši povraćaj dobijenih novčanih sredstava uz obračunatu zakonsku zateznu kamatu od dana prenosa novčanih sredstava na račun korisnika prava do dana vraćanja navedenih novčanih sredstava.

**9. Prelazne i završne odredbe**

**Član 20**

O zahtevima za ostvarivanje prava podnetim pre stupanja na snagu ove uredbe o kojima nije meritorno odlučeno, odlučivaće se primenom propisa koji je bio na snazi u vreme podnošenja zahteva.

Izuzetno, ako Komisija, u slučaju iz stava 1. ovog člana, utvrdi da su ispunjeni uslovi za ostvarivanje prava utvrđeni Zakonom i ovom uredbom i da je to za podnosioca povoljnije, o zahtevu će se odlučivati primenom ove uredbe.

U predmetima koji su do stupanja na snagu ove uredbe okončani odbijanjem zahteva zbog prerano zaključenog ugovora o kupovini stana, odnosno kuće, odnosno zaključenog ugovora neposredno po zaključenju predugovora, a u kojima su postojali svi ostali uslovi za sticanje prava za dodelu novčanih sredstava za učešće u kupovini stana, odnosno kuće, utvrđeni propisom koji je bio na snazi u vreme podnošenja zahteva i odlučivanja, Komisija će, na zahtev uz koji su priloženi dokazi propisani ovom uredbom, ponoviti postupak odlučivanja.

Zahtev iz stava 3. ovog člana može se podneti u roku od 30 dana od dana stupanja na snagu ove uredbe.

Novčana sredstva odobrena u postupku iz stava 3. ovog člana uplatiće se na račun korisnika prava nakon dostavljanja dokaza da je kupljeni stan, odnosno kuća upisan u katastar nepokretnosti, kao posebna imovina korisnika prava, najmanje u delu srazmernom visini odobrenih novčanih sredstava i da trpi upis zabeležbe zabrane otuđenja nepokretnosti u korist Republike Srbije u periodu od pet godina od kupovine stana, odnosno kuće.

**Član 21**

Danom stupanja na snagu ove uredbe prestaje da važi Uredba o bližim uslovima i načinu ostvarivanja prava na novčana sredstva za izgradnju, učešće u kupovini, odnosno kupovinu porodično-stambene zgrade ili stana po osnovu rođenja deteta ("Službeni glasnik RS", broj 25/22). **Član 22**

Ova uredba stupa na snagu danom objavljivanja u "Službenom glasniku Republike Srbije".

**Obrazac - NS majka stan - 1**

|  |  |  |
| --- | --- | --- |
| Opštinska - gradska uprava  |    | Datum podnošenja zahteva:  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

Broj:

**ZAHTEV ZA OSTVARIVANJE PRAVA NA NOVČANA SREDSTVA ZA IZGRADNJU, UČEŠĆE U KUPOVINI, ODNOSNO KUPOVINU PORODIČNO-STAMBENE ZGRADE ILI STANA PO OSNOVU ROĐENJA DETETA MAJKE**

|  |  |
| --- | --- |
| **1.**  | Ime, ime oca i prezime podnosioca zahteva  |
|    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
|    | JMBG \_\_\_\_\_\_\_\_\_\_\_\_\_\_\_\_\_\_\_\_  |
|    | Evidencioni broj (za stranog državljanina) \_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| **2.** | Adresa prebivališta, opština, mesto,  |
|    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
|    | Ulica i broj, broj telefona, adresa elektronske pošte  |
|    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
|    | Broj namenskog tekućeg računa i naziv banke:  |
|    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| **3.** | Broj dece u porodici (decu navesti prema redu rođenja majke)  |

|  |  |  |  |
| --- | --- | --- | --- |
| dete  | ime prezime  | datum rođenja  | JMBG  |
| Prvorođeno  |    |    |    |
| Drugorođeno  |    |    |    |
| Trećerođeno  |    |    |    |
| Četvrtorođeno  |    |    |    |
|    |    |    |    |
|    |    |    |    |

|  |  |  |
| --- | --- | --- |
| **4.**  | Radni status:  |    |
|    | a) u radnom odnosu kod poslodavca  |    |
|    | b) lice koje samostalno obavlja delatnost  |    |
|    | v) nezaposleno lice  |    |
|    | g) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |    |
|    | (upisati status)  |    |

|  |  |
| --- | --- |
| **5.** | Zahtev podnosim za novčana sredstva za: (zaokružiti)  |
|    | a) izgradnju kuće  |
|    | b) kupovinu kuće ili stana  |
|    | v) učešće u kupovini kuće ili stana putem stambenog kredita  |

po osnovu rođenja (redosled rođenja) \_\_\_\_\_ deteta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime deteta) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ rođeno \_\_\_\_\_\_\_\_\_\_\_\_\_\_\_\_\_\_\_\_\_

Uz ovaj zahtev prilažem dokumentaciju propisanu Uredbom o bližim uslovima i načinu ostvarivanja prava na novčana sredstva za izgradnju, učešće u kupovini, odnosno kupovinu porodično-stambene zgrade ili stana po osnovu rođenja deteta ("Službeni glasnik RS", broj.........).

|  |  |  |
| --- | --- | --- |
| U \_\_\_\_\_\_\_\_\_\_\_\_\_\_\_\_\_\_\_  |    | PODNOSILAC ZAHTEVA  |
| \_\_\_\_\_\_\_\_\_\_\_ 20\_\_\_ godine  |    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

Upoznat-a sam sa odredbom člana 103. stav 3. Zakona o opštem upravnom postupku ("Službeni glasnik RS", br. 18/16), kojim je propisano da u postupku koji se pokreće po zahtevu stranke organ može da vrši uvid, pribavlja i obrađuje lične podatke o činjenicama o kojima se vodi službena evidencija kada je to neophodno za odlučivanje, osim ako stranka izričito izjavi da će te podatke pribaviti sama.

Ako stranka u roku ne podnese lične podatke neophodne za odlučivanje organa, zahtev za pokretanje postupka će se smatrati neurednim.

Postupak pokrećem kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

radi ostvarivanja prava na novčana sredstva za izgradnju, učešće u kupovini, odnosno kupovinu porodično-stambene zgrade ili stana po osnovu rođenja deteta a i tim povodom dajem sledeću

IZJAVU

**I** Saglasna/saglasan sam da organ za potrebe postupka može izvršiti uvid, pribaviti i obraditi lične podatke o činjenicama o kojima se vodi službena evidencija, koji su neophodni u postupku odlučivanja.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| (mesto)  |    | (potpis davaoca izjave)  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |    |    |
| (datum)  |    |    |

**II** Iako je organ obavezan da izvrši uvid, pribavi i obradi lične podatke, izjavljujem da ću sama/sam za potrebe postupka pribaviti: (2)

a) sve lične podatke o činjenicama o kojima se vodi službena evidencija, a koji su neophodni za odlučivanje

b) sledeće podatke: (3)

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_
1. *Saglasno odredbi člana 13. Zakona o zaštiti podataka o ličnosti ("Službeni glasnik RS", br. 98/08, 104/09 - dr. zakon, 68/12 - US i 107/12), organ vlasti obrađuje podatke bez pristanka lica, ako je obrada neophodna radi obavljanja poslova iz svoje nadležnosti određenih zakonom u cilju ostvarivanja interesa nacionalne ili javne bezbednosti, odbrane zemlje, sprečavanja, otkrivanja, istrage i gonjenja za krivična dela ekonomskih, finansijskih interesa države, zaštite zdravlja i morala, zaštite prava i sloboda i drugog javnog interesa, a u drugim slučajevima na osnovu pismenog pristanka lica.*2. *Potrebno je zaokružiti slovo ispred opcije za koju se stranka odlučila.*3. *Popunjava se kada stranka u postupku koji se pokreće po zahtevu stranke izričito izjavi da će samo deo ličnih podataka o činjenicama o kojima se vodi službena evidencija, a koje su neophodne za odlučivanje, pribaviti sama.*

**Obrazac - NS otac stan - 2**

|  |  |  |
| --- | --- | --- |
| Opštinska - gradska uprava  |    | Datum podnošenja zahteva:  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

Broj:

**ZAHTEV ZA OSTVARIVANJE PRAVA NA NOVČANA SREDSTVA ZA IZGRADNJU, UČEŠĆE U KUPOVINI, ODNOSNO KUPOVINU PORODIČNO-STAMBENE ZGRADE ILI STANA PO OSNOVU ROĐENJA DETETA MAJKE**

|  |  |
| --- | --- |
| **1.** | Ime, ime oca i prezime podnosioca zahteva  |
|    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
|    | JMBG \_\_\_\_\_\_\_\_\_\_\_\_\_\_\_\_\_\_\_\_  |
|    | Evidencioni broj (za stranog državljanina) \_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| **2.** | Adresa prebivališta, opština, mesto,  |
|    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
|    | Ulica i broj, broj telefona, adresa elektronske pošte  |
|    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
|    | Broj namenskog tekućeg računa i naziv banke:  |
|    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| **3.** | Broj dece u porodici (decu navesti prema redu rođenja majke)  |

|  |  |  |  |
| --- | --- | --- | --- |
| dete  | ime prezime  | datum rođenja  | JMBG  |
| Prvorođeno  |    |    |    |
| Drugorođeno  |    |    |    |
| Trećerođeno  |    |    |    |
| Četvrtorođeno  |    |    |    |
|    |    |    |    |
|    |    |    |    |

|  |  |  |
| --- | --- | --- |
| **4.** | Radni status:  |    |
|    | a) u radnom odnosu kod poslodavca  |    |
|    | b) lice koje samostalno obavlja delatnost  |    |
|    | v) nezaposleno lice  |    |
|    | g) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |    |
|    | (upisati status)  |    |

|  |  |
| --- | --- |
| **5.**  | Zahtev podnosim za novčana sredstva za: (zaokružiti)  |
|    | a) izgradnju kuće  |
|    | b) kupovinu kuće ili stana  |
|    | v) učešće u kupovini kuće ili stana putem stambenog kredita  |

po osnovu rođenja (redosled rođenja) \_\_\_\_\_ deteta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime deteta) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ rođeno \_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| 5.  | Ime, ime oca i prezime majke deteta  |
|    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
|    | JMBG \_\_\_\_\_\_\_\_\_\_\_\_\_\_\_\_\_\_\_\_, datum smrti majke \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

Uz ovaj zahtev prilažem dokumentaciju propisanu Uredbom o bližim uslovima i načinu ostvarivanja prava na novčana sredstva za izgradnju, učešće u kupovini, odnosno kupovinu porodično-stambene zgrade ili stana po osnovu rođenja deteta ("Službeni glasnik RS", broj.........).

|  |  |  |
| --- | --- | --- |
| U \_\_\_\_\_\_\_\_\_\_\_\_\_\_\_\_\_\_\_  |    | PODNOSILAC ZAHTEVA  |
| \_\_\_\_\_\_\_\_\_\_\_ 20\_\_\_ godine  |    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

Upoznat-a sam sa odredbom člana 103. stav 3. Zakona o opštem upravnom postupku ("Službeni glasnik RS", broj 18/16), kojim je propisano da u postupku koji se pokreće po zahtevu stranke organ može da vrši uvid, pribavlja i obrađuje lične podatke o činjenicama o kojima se vodi službena evidencija kada je to neophodno za odlučivanje, osim ako stranka izričito izjavi da će te podatke pribaviti sama.

Ako stranka u roku ne podnese lične podatke neophodne za odlučivanje organa, zahtev za pokretanje postupka će se smatrati neurednim.

Postupak pokrećem kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

radi ostvarivanja prava na novčana sredstva za izgradnju, učešće u kupovini, odnosno kupovinu porodično-stambene zgrade ili stana po osnovu rođenja deteta a i tim povodom dajem sledeću

IZJAVU

**I** Saglasna/saglasan sam da organ za potrebe postupka može izvršiti uvid, pribaviti i obraditi lične podatke o činjenicama o kojima se vodi službena evidencija, koji su neophodni u postupku odlučivanja.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| (mesto)  |    | (potpis davaoca izjave)  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |    |    |
| (datum)  |    |    |

**II** Iako je organ obavezan da izvrši uvid, pribavi i obradi lične podatke, izjavljujem da ću sama/sam za potrebe postupka pribaviti: (2)

a) sve lične podatke o činjenicama o kojima se vodi službena evidencija, a koji su neophodni za odlučivanje

b) sledeće podatke: (3)

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_
1. Saglasno odredbi člana 13. Zakona o zaštiti podataka o ličnosti ("Službeni glasnik RS", br. 98/08, 104/09 - dr. zakon, 68/12 - US i 107/12), organ vlasti obrađuje podatke bez pristanka lica, ako je obrada neophodna radi obavljanja poslova iz svoje nadležnosti određenih zakonom u cilju ostvarivanja interesa nacionalne ili javne bezbednosti, odbrane zemlje, sprečavanja, otkrivanja, istrage i gonjenja za krivična dela ekonomskih, finansijskih interesa države, zaštite zdravlja i morala, zaštite prava i sloboda i drugog javnog interesa, a u drugim slučajevima na osnovu pismenog pristanka lica.
2. Potrebno je zaokružiti slovo ispred opcije za koju se stranka odlučila.
3. Popunjava se kada stranka u postupku koji se pokreće po zahtevu stranke izričito izjavi da će samo deo ličnih podataka o činjenicama o kojima se vodi službena evidencija, a koje su neophodne za odlučivanje, pribaviti sama.